mteb/NusaParagraphTopicClassification huggingface dataset:
Rina mah gaduh tradisi unik jeung pasangan nana teh. Unggal ngalakukeun kasalahan, pasti we kudu aya hukuman nana. Harita ge suamina Rina teh ngajanjian rek ngumbah mobil sabab geus ledok pisan. Eh kalahka poho teu ngumbah, kalah ka maen game sapopoe. Rina meuni kesel pisan sabab suamina geus ingkar kana janjina, jadi we dibere hukuman. Hukumanna nyaeta dititah ngumbah mobil ditambahan ku ngumbah motor sorena. Rina nerapkeun hukuman ieu teh sabab suamina nu emang jalir. Tapi suamina ge ngarumasakeun, teu jadi jengkel kalahka seuseurian we. Tah ieu justru nu jadi konci kaharmonisan dina kaduana. Jadi, sagala teh dilakukeunna silih pantau jeung silih bantuan.
Abdi asli Solo. Dumasar kana hasil ngobrol jeung kulawarga jeung informasi ti tatangga anu geus lila cicing di dinya, ahirna kuring nyaho yen Solo teh beunghar pisan ku warisan kuliner. Upami kedah disebatkeun hiji-hiji sigana panjang teuing daptar anu kedah dilakukeun. Tina seueur oleh-oleh khas anu narik perhatian kuring nyaéta sababaraha jinis roti. Ieu sababaraha toko anu nyayogikeun rupa-rupa jinis roti legendaris di Solo: Orion Mandarijn Bakery caket Pasar Gede. Ieu bakery téh legendaris di Solo, nu geus dibuka ti taun 1932. Anu kasohor di warung kuéh Orion Mandarijn nyaéta roti mandarijn. Aya mandarijn biasa, mandarijn kismis, sareng mandarijn khusus. Disebutkeun yén roti digosok di toko Orion ogé modéren.
Abdi ngahajakeun bade ameng ka Tasikmalaya supaya tiasa jajan bakso. Bakso di Tasik teh benten jeung bakso di daerah lain, rasana teh leuwih gurih jeung bumbuna enak pisan. Saosna ge lain saos cabe hungkul, tapi aya nu ngaranna saos bawang. Tah ieu pisan nu jadi daya tarik bakso di Tasik. Abdi indit ti imah isuk-isuk supaya bisa ngabakso pas tokona muka. Abdi ngabakso di bakso SR Jalan K.H.Z. Mustafa. Bakso didieu enak pisan, kalduna seungit, oge aya babat nu ngajadikeun ciri khas bakso didieu. Beres ngabakso, abdi meser deui jajanan sejenna jiga makroni basah, cakue, jeung cimol. Beres jajan abdi tuluy we uih deui ka imah sabab geus sore teuing.
Basa ka Situ Cihaniwung kana motor ngabonceng babaturan, ieu pangalaman nu teu bisa dipohokeun. Sabab euweuh persiapan jeung teu apal jalan, kapaksa make google maps. Harita urang disasarkeun ku google maps, nepi aprak-aprakan ka kampung nu jalanna teh batu-batuan garede, ripuh pisan. Nanya ka warga-warga ge cenah mah sakeudeung deui nepi, apek teu nepi-nepi. Ari kaayaan cuacana geus sore jeung asa tereh hujan. Rada waswas kudu dituluykeun atawa balik deui, tapi harita dituluykeun weh da kagok. Nepi-nepi teh geus sore pisan, untungna teh masih buka. Pokona mun ulin kudu dipastikeun heula rute jalan kamana, ngameh teu nyasab. Jeung usahakeun inditna isuk-isuk ngarah lamun lila dijalanna oge teu keueung kaburu peuting.
Mangsa bulan puasa, dina 10 poé pamungkas indung kuring sok remen nyieun rupa-rupa kadaharan. Ti mimiti kuéh, bolu, nepi ka rupa-rupa kiripik dijieun pikeun nyampakkeun nalika boboran syawal. Kuring remen ilubiung jeung mantuan indung nalika ngajieun rupa-rupa kadaharan éta. Sok rajeun indung kuring ngajak jeung nitah lamun kuring nyalsé mah. Sok sanajan kuring ngan mantuan nyétak adonan, kuring ngarasa bungah kacida mantuanna. Hiji waktu, nalika kuring mantuan nyieun bolu, kuring poho ngulaskeun minyak atawa mantéga kana loyang pikeun adonan, anu ahirna bolu nu di jieun dina hiji loyang éta rapet dina loyang jeung hasilna kurang alus. Tapi, sok sanajan kitu kuring tetep bungah meunang pangalaman anu bakal ngajadikeun deui leuwih ati-ati pikahareupeunna.
Sanajan kitu, pepelakan anu tumuwuh henteu kuat sakumaha anu tumuwuh dina taneuh. Kanyataanna, teu kuat ti grup kontrol dipelak dina bulan simulasi dijieunna tina lebu vulkanik. Ku diajar kumaha tatangkalan ngabales sampel lunar, tim peneliti ngaharepkeun pikeun ngajawab patarosan kadua ogé dina raraga muka jalan pikeun astronot hareup pikeun bisa tumuwuh tatangkalan-euyeub gizi dina bulan jeung mekar di luar angkasa. Tutuwuhan anu suksés dipelak nganggo taneuh bulan nyaéta Arabidopsis thaliana, pepelakan pituin Eurasia sareng Afrika. Éta baraya tina mustard greens jeung sayuran cruciferous séjén kayaning brokoli, kembang engkol jeung sprouts Brussel. Tutuwuhan dipilih kusabab ukuranana leutik sareng gampang tumuwuh. Éta mangrupikeun salah sahiji pepelakan anu paling ditaliti di dunya, dianggo salaku modél organisme pikeun panalungtikan dina sagala widang biologi tutuwuhan. Ku kituna, élmuwan geus nyaho kumaha gén kasampak kawas, kumaha eta behaves dina kaayaan béda, komo kumaha tumuwuhna di spasi.
Angkot asup kana salah sahiji kandaraan angkutan umum, tina ngaranna oge geus jelas yen angkot teh singkatan tina angkutan kota. Cara naek angkot mah gampang pisan, sateuacanna urang kudu hapal heula posisi urang jeung tempat nu bade dituju, ameh engke henteu salah naek angkot. Lamun geus apal rek naek angkot nu mana, urang nyetopan angkotna tuluy naek jeung diuk di korsi nu aya di dinya. Urang tinggal nungguan angkotnya jalan, saanggeus nyampe ka tempat tujuan urang tinggal nyebutkeun “Kiri”, engke amang sopirna bakal ereun sorangan. Teras urang kaluar ti angkot, tuluy mayar ka amang sopirna. Biasana lamun deukeut mah mayarna kur dua rebu rupiah, erek sadeukeut naon ge mayarna dua rebu. Lamun jauh tergantung kana jarakna.
Barbel mangrupikeun alat latihan olahraga anu dianggo pikeun latihan beurat sareng angkat beurat. Barbel panjangna rupa-rupa ti 4 suku (1,2 m) nepi ka leuwih 8 suku (2,4 m), tapi biasana aya batang beusi leuwih panjang tibatan 2,2 méter (7,2 ft) anu biasana sok dipaké ku atlit. Bagian tengah batangna diaméterna ti 25 milimeter (0,98 inci) nepi ka 2 inci (51 mm), biasana dibuat pola silang pikeun ngaronjatkeun cekelan. Cakram beurat (piring) diselapkeun ka luar bar pikeun ningkatkeun beban total anu dipikahoyong. Beban ieu diamankeun sareng distabilkeun ku cincin pikeun nyegah ragrag nalika latihan anu tiasa nyababkeun tatu, atanapi barbel ragrag sareng ngalayang ka hawa kusabab beurat anu henteu sami.
Ngadaki gunung teh jadi salah sahiji kagiatan anu dipikaresep pisan ku budak ngora zaman ayeuna. Dina ngalaksanakeun nana, butuh dua elmu utama dina nangtukeun perjalanan pendakian, nyaeta elmu navigasi darat jeung elmu jungle survival. Dua elmu ieu teh berguna pisan salian dina pendakian, oge dina hal terburuk selama pendakian. Misalna mun urang nyasab atawa teu apal arah, tah gunakeun elmu navigasi darat jang nangtukeun arah perjalanan. Terus lamun nyasab ge kudu pisan nerapkeun elmu jungle survival supaya bisa bertahan hidup di alam nepi ka bantuan datang. Tah kaelmuan ieu teh silih berkaitan hiji jeung sejenna sabab silih dukung jeung silih ngalengkapi.
Marengan mangpaat anu bisa dirasakeun dina olahraga ogé aya paningkatan resiko ngeunaan efek samping na olahraga nyaeta bisa ngalaman cedera, utamana cedera anu parah atawa berkepanjangan. Aya deui kagiatan olahraga nambahan kalayan cedera anu dibarengan ieu nyababkeun paningkatan paménta pikeun pangaweruh ngeunaan kumaha awak urang bisa ngabales  atawa ngarespon gejala anu kajadian. Masarakat ayeuna geus maju ka kaayaan dimana aranjeunna henteu ngan ukur hayang nyaho kauntungan anu dirasakeun olahraga anu manehna geus pigawé tapi maranéhna ogé hayang nyaho dampak atawa resiko anu bisa di timbulkeun lamun olahragana teu bener nyaeta bisa cedera, jeung kumaha cedera bisa lumangsung sarta léngkah pangalusna anu bisa dicokot pikeun tambaan ngubahan atawa kumaha carana nyegah cedera ieu.
Lamun di perhatikeun mah KFC Cafe nu di jalan veteran purwakarta teh masih kurang rame mun di bandingkeun jeung KFC biasa anu di sadang. KFC sadang mah sok rame wae rek wayah kumaha ge, tara pernah sepi malah sok di tutup paksa mun aya pengunjung anu keur dahar keneh ge. Tapi mun di tempo tina menu jeung hargana mah teu jauh beda, malah mun di bandingkeun tina tempat mah alusan KFC Cafe lewih luas jeung suasana kota na teh karasa. KFC sadang mah meren pedah di jero mall jadi loba wae pengunjung, anu tas balanja tea, atawa anu tas ulin terus lapar jeung haus pasti ka KFC. Beda jeung KFC Cafe nu di jalan veteran purwakarta mah, tempatna sorangan sisi jalan jadi asa kagok mun rek kadinya dahar teh.
Naek kareta wisata lewih ka pilihan lamun jalan- jalan jeung kolot atawa budk leutik nya leuwih mending naek kareta wisata ieu. Jalan - jalan na jadi leuwih ringkes jeung cepet, lamun jalan jalan na bari lempang kan sok karunya ka kolot bisi capek kan teu bisa di buru buru mun jeung kolot mah, sarua jung mawa budak leutik daripada riweh kudu mangku atawa ngadorong stroller lewih mending naek ka kareta wisata. Lamun naek kareta wisata di pastikeun pisan eta tempat wisata pasti ka kunjungan kabeh lengkap moal aya nu kalimat, di tambah pasti di bere penjelasan jeung info atawa sejarah tempat anu di lewatan.
Barudak sakola atawa barudak anu balik ti masjid saatos ngaji pasti resep pisan jajan. Salah sahiji karesep barudak nyeta nginuman anu diical dina kap teras diblender jeung dipasihan toping. Komo kanggo barudak anu balik ti sakola siang-siang pas nuju panas pasti resep kana nginuman. Nginuman sapertos Pop Es, Marimas, Nutrisari oge teu ngabutuhkeun modal anu seeur. Hiji renteng nginuman biasana ngan lima rebu nepikeun sapuluh rebuan. Palastik oge teu pati awis. Kanggo es batu, lamun urang gaduh kulkas pasti bakal leuwih mirah deui lantaran urang tiasa ngadamel es batu nyalira ti cai galon opat rebuan. Usaha nginuman ieu gancang pisan jang muterkeun duit urang.
Dina hal popularitas badminton, bisa disebutkeun yen buana Asia resep pisan olahraga ieu pikeun buana Éropa, ngan di Inggris jeung Skandinavia, sedengkeun di Amérika pisan kirang populér malah kirang populér ti ténis. Kuring baris ngajawab naha badminton jadi populer di Asia, utamana di Indonesia, dimana olahraga ieu mangrupa olahraga pang populerna di nagara ieu. Olahraga badminton sabenerna asalna ti benua Asia, nyaéta ti India, tapi dimekarkeun di Inggris.
Urang Asia ngabogaan wangun awak anu teu jangkung teuing sarta gerakan anu fléksibel pisan sahingga gampang pisan maén badminton.
Badminton mangrupikeun olahraga anu pikaresepeun pisan. Seueur lampah anu diciptakeun dina olahraga ieu sapertos luncat smash, back hand, drop shot, drive fight sareng seueur deui sanés sapertos ténis anu condong monoton.
Bisa dicoo di mana waé di tempat indoor atanapi outdoor.
olahraga nu mirah
Ecopark Curugtilu Rancabali, tempatna harejo loba tatangkalan, spot fotona ge rupa-rupa. Tempatna lega cocok jang sagala usia. Tapi pas urang kadinya masih keneh dibangun, loba sora palu nu diteunggeul kana awi. Parkiranna kurang rapih, jeung wajib nyimpen helm bari kudu mayar deui ka ormas nu ngelolana 5 rebu, teu kaasup jeung harga tiket 20 rebu. Ka toilet ge kudu mayar deui. Aya mushola nu geus disadiakeun, lengkep jeung mukena, sarung, jeung sendal jang wudhu. Cai curugna kotor, warna na semu coklat jeung hejo, sabab loba lukutna. Tukang dagang can maruka, ngan aya gerobakna hungkul. Nyadiakeun penginapan oge konsepna tinu awi, ngan hargana rada kamahalan 500 rebu. Tapi cocok lamun jang babakaran di halamanna, sisieunna aya kamalir.
Satiap agama danu di akui ku nagara di indonesia pasti aya imah ibadahna keur para umat ngalakukeun ibadahna sacara bebas, teu meunang aya nu ngusik. Satiap agama ngabogaan imah ibadahna masing masing imah ibadah eta di wangun sesuai jeung fungsi tur kapercayaan dina agamana. Di jero imah ibadah eta, bisa di jadikeun  loba organisasi anu bisa nyieun manfaat keur batur nu sejen. Imah ibadah di tiap tiap  daerah aya nu di bangun sasuai jeung kabudayaan masarakat sakitar. Urang warga inonesia kudu ngajungjung toleransi kusabab hidup dampingan teu meunang salah salahkeun kudu hirup rukun jeung ngahormatan agama nu sejena, sabab kabeh agama ngajarkeun kabaikan.
Nongton pertandingan olahraga mere aura jeung rasa seru anu beda, rasa na urang milu ddeg deg an lamun ningali permainan jagoan urang, milu jejeritan lamun atlet karesep urang ngasupkeun goal histeris gogorowokan lamun meunang jeung mulu sedih sarta kacewa pastina lamun eleh, urang nongton pertandingan lahraga mimitina di sakola anu sok aya acaa anu ngrana porak (pern olahraga sekolah) eta teh biasana di ayakeun lamun geus ujian samemeh liburan jeung bari raport. Porak teh jadi refreshing barudak anu geus lieur ngahadepkeun soal ujian anu hararese jeung jadi wujud pangalihan rasa emosi anu dituangkeun kana hal  hal positif nyaeta olahraga jeung nongton pertandingan olahraga.
Mibogaan awak nu sehat mangrupakeun kahayang kabeh jelema. Salah sahijina bisa make alat olahraga nyaeta treadmill. Sabab alat olahraga ieu loba mangpaat jang kasehatan awak. Make treadmill bisa ngajaga kasehatan jantung ku sabab sistem dina mesin treadmill, bisa mertahankeun kastabilan jantung pas urang keur olahraga lantaran geus dilengkepan ku monitor detak jantung. Make treadmill oge bisa nyegah tekanan darah tinggi, sabab pas make alat treadmill, bisa ngalatih detak jantung jeung nyieun jadi leuwih sehat. Oge bisa nurunkeun beurat awak, ngan perlu latihan 30 menit sacara rutin tiap dua kali saminggu, bisa nurunkeun beurat awak. Hayu gunakeun treadmill nu mibogaan mangpaat jang ngababarikeun dina olahraga.
Kumaha carana ngumbah piring gancang, pastina ngagunakeun parabot nu leres jeung ajeg.Nyeuseuh piring handapeun keran tilelep dapur jeung ngumbah piring ku neuleumkeun piring dina cai dikumpulkeun téh dua cara pikeun milih ti, dina hal konsumsi sabun cuci piring, cai sareng waktos nyeuseuh, cara anu kadua langkung irit, ieu cara: • Bersihkeun sésa-sésa dahareun dina piring sareng perkakas dapur sanés kana tempat sampah teras tuang minyak kana wadah anu misah. • Kumpulkeun 3-5 liter cai dina baskom atawa tilelep dapur. • Tuang 1 séndok téh sabun cuci piring cair kana cai dikumpulkeun, teras aduk nepi ka rada buih. • Anggo spons, lawon, atanapi sikat piring pikeun nyeuseuh piring sareng barang dapur anu sanés dina larutan sabun. • Sanggeus kabéh parabot dapur geus dikumbah, kosongkeun baskom atawa tilelep, tuluy eusian deui ku cai bersih pikeun nyeuseuh parabot.
Taneuh longsor oge mangrupakeun salah sahiji masalah anu seeur kajadian di Indonesia. Aya salbabaraha cara kanggo ngurangan resiko bencana taneuh longsor nyaeta kahiji urang kedah apal heula taneuh atawa tempat anu gampang kajadian taneuh longsor. Anu kadua ulah nyieun atawa ngawangun imah jeung pamukiman di daerah anu rawan longsor, sanajan biasana taneuh anu rawan longsor leuwih mirah tapi tetep we kedah ati-ati lantaran ngke lamun beunang musibah mah pasti bakal leuwih awis deui, janten seu sebanding jeung duit anu dikaluarkeun. Drainase oge kedah diperhatikeun nyaeta kedah jauh ti lereng supados teu kasumbat atawa kaserap ka jero taneuh anu tiasa nyebabkeun longsor.
aptop nu nganggo prosesor intel i3 saleresna alus keneh upami dianggo. Prosesor ieu ngjantenkeun laptop lain saukur jalan hungkul nanging emang tiasa dianggo pikeun gagawe sapertos ngolah data jeung nu sejenna. Komo pemakaian sapertos mahasiswa mah laptop nu nganggo prosesor intel i3 teh tiasa pisan diandelkeun. Bahkan dianggo pikeun nu berat-berat sapertos pagawean di bidang IT laptop nu nganggo prosesor intel i3 tiasa keneh dianggo, nu penting penyimpananna tos SSD. Percuma oge upami laptop nganggo prosesor nu sae nanging penyimpannan masih keneh HDD tetep karasa lemot pisan. Ngan emang upami dianggo ngedit video, rendering, sareng sajabana prosesor ieu moal kiat.
Lamun urang ngajalankeun bisnis jualan online anjeun oge bisa ngatur bisnis jualan urang ti imah alias bebas, waktu na oge bisa di sasuaikeun sarta bisa bari ngerjakeun pagawean anu lain misalna bari ngagawekeun pagawean imah atawa bari ngaruh budak, jualan bisnis online mah teu kaiket waktu jeung tempat bisa dimana wae anjeun hayang. Hasilna, anjeun henteu kudu ngaluarkeun modal anu gede pikeun ngamimitian bisnis jualan online. Nyatana, aya sababaraha usaha online tanpa modal duit, modal na ngan kudud getol bisnis jualan online anu bisa dilakukeun sareng kabuktian nguntungkeun Contona, bisnis online anjeun bisa dina bentuk ngajual produk batur batur (dropshipping), bisa oge meunang komisi ku gabung affiliates jeung sajabana.
Ker basa pembukaan Taman Bunga Nasioanal Jatinangor simkuring langsung asup ka wangunan puri nu mangrupa wangunan inti Jans Park katingal keuna ku rupa-rupa kelir témbok puri ti kajauhan. Tempat parkir Jans Park lega pisan. Kandaraan ageung sareng alit tiasa diakomodasi di tempat parkir ieu. Ti tempat ieu, ka kalér, anjeun tiasa ningali Gunung Manglayang. Lawang ka benteng kapanggih sanggeus datang nanjak hiber pondok tina tangga. Di sababaraha sisi, sajumlah penjaga ngabagéakeun sémah asup. Di jero puri Jans Park, hawa jadi tiis. Ieu dipangaruhan ku pangwangunan wangunan anu nyadiakeun lolongkrang jang asupan hawa sabudeureun hateupna. Sajaba ti éta, hawa tiis lantaran lokasi Jans Park deukeut Gunung Manglayang
Ngaji teh geus jadi kabiasaan di pesantren. Dina sapoe aya kana 5 kalina ngaji geus mirip jeung sholat anu 5 waktu. Waktu ngajina oge sok saenggeus sholat. Lamun rek ngaji urang sok geus nyiapkeun 30 menit saacan adzan, jeung geus dina kaayaan suci sabab geus wudhu. Indit heula ka mesjid sabab waktuna sholat, geus tidinya tara ka kobong deui, tapi langsung ka madrasah jeung nu sejenna. Sabab madrasah jeung masjid pagigir-gigir, jadi teu kudu make heula sendal, da kari ngalengkah tina lantai masjid ka lantai madrasah. Ngaji oge tara lila waktuna, paling ngan sajam ge geus beres. Biasana geus ngaji urang jeung nu sejenna sok sare atawa ngapalkeun.
Kepala Suku mangrupakeun salah sahiji jenis tokoh adat nu dipikawanoh dina kahirupan masarakat. Artina sorangan kepala suku nyaeta sebutan nu ditujukeun ka jelema nu jadi tokoh utama dina hiji suku atawa kelompok masarakat. Ngan loba jelema nu ngagambarkeun goreng suku salaku hiji kelompok masarakat nu hirupna masih jauh ti unsur peradaban. Peran kepala suku nyaeta ngatur masalah adat-istiadat dimana masalah-masalah naon wae nu aya bakal manehna rengsekeun. Ku sabab kitu masarakat kabeh ngadenge naon nu dilakukeun ku kepala suku. Masalah demokrasi, kepala suku oge ngadenge ti kepala distrik jeung masarakat jang miluan partisipasi dina kagiatan politik sacara langsung jeung manehna oge miluan sarta milih.
Kitab Zabur diturunkeun dina abad ka-10 sarta dititipkeun ka Nabi Daud AS pikeun jadi pituduh kahirupan Bani Israil. Zabur diturunkeun saatos Taurat dipasihkeun ka Nabi Musa. Kitab suci ieu ditulis dina basa Qibti. Inpormasi anu ngabahas ngeunaan turunna Zabur parantos disebatkeun ku Alloh dina surat Al Isra ayat 55 sareng surat Annisa ayat 163. Sapertos kitab-kitab suci anu sanes, Zabur gaduh sajarah anu panjang sareng penting pikeun umat manusa. Zabur diturunkeun sanggeus Nabi Daud maehan Jalut. Jalut nyaeta jalma anu teu percaya ka Alloh SWT. Jalut mangrupakeun pamingpin tentara Palestina, sedengkeun Daud masih ngora pisan. Daud ngagabung jeung barisan tentara Israil anu dipingpin ku Raja Thalut pikeun ngalawan pasukan Jalut.
Alusna mah tari jaipong teh dimumule jeung dipertahankeun ngarah teu punah jeung ditelen ku zaman atawa jang nyegah ngameh euweuh bangsa sejen nu ngaku lamun seni tari jaipong ieu dipiboga ku maranehanana. Sabab tari jaipong mibogaan nilai seni nu luhur di mancanegara ngameh bisa dipikawanoh karagaman budaya jeung teu babari diancurkeun ku tarian ti budaya barat. Jeung ngarah generasi ngora teh reueus ka tarian tradisional khususna tari jaipong teh sabab unik jeung teu dipiboga ku bangsa sejen. Oge ngameh bisa ngaronjatkeun kapopuleran Bandung salaku daerah nu kaya ku seni budaya tradisional jeung ngaronjatkeun kapopuleran ngaran dareah nu mibogaan seni tari jaipong ieu.
Dana darurat penting pisan kanggo hiji kulawargi. Hanjakalna masarakat Indonesia teu acan seeur anu paham kana dana darurat lantaran literasi kauanganna masih keneh sakedik. Padahal dana darurat teh kapake pisan komo kanggo kulawargi anu gaduh anggota kulawargi anu gaduh panyawat beurat sapertos panyakit jantung atawa diabetes. Abdi gaduh rerencangan anu kapaksa kedah nginjeum duit ka tatangga lantaran teu gaduh artos kanggo biaya pangobatan mamahna anu beunang panyakit diabetes. Malahan di antara sadaya anggota kulawargina teu aya hiji-hiji acan anu gaduh simpenan artos atawa asuransi. Ti kajadian eta abdi langsung nyarankeun anjeunna kanggo daftar asuransi kanggo kulawargina bisi engke aya kajadian luar biasa deui.
Mindeng ngalakukeun kemping ka gunung jeung babaturan. Biasana samemeh kemping urang kudu mawa peralatan pendukung jang bertahan di gunung, komo pan di gunung mah salian ti cuacana nu tiris, oge euweuh tukang dagang. Beda deui mun gunungna nu populer mah sok aya tukang dagang sanajan dipuncakna oge. Utamakeun mah mawa cai, lantaran di gunung urang teu apal aya mata air na di sabeulah mana, kecuali mun geus dipetakeun tempat-tempatna. Peso, piriwit, jeung korek ge ieu kudu pisan dibawa ka gunung, ngameh mun keur aya kaayaan darurat urang bisa survive. Peso bisa dipake naon wae, motong-motong dahareun. Korek jang manaskeun atawa urang katirisan. Piriwit oge jang ditiup jaga-jaga aya nu rek nyalametkeun urang.
Sanggeus Susi Susanti, pamaen badminton awewe Indonesia merlukeun waktu lila pikeun meunangkeun emas di Olimpiade. Sanajan kitu, nyatana Liliyana Natsir mucunghul salaku pamaen badminton awewe anu hebat. Lamun Susi Susanti maen dina kategori tunggal, Liliyana Natsir sabenerna maen dina kategori ganda. Sakapeung manehna maen dina ganda campuran jeung pamaen ngaranna Nova Widianto atawa Tontowi Ahmad, sarta sakapeung dina ganda awewe jeung pamawn ngaranna Vita Marissa. Nalika dipasangkeun jeung Nova Widianto, Liliyana Natsir kungsi meunang medali perak dina Olimpiade Beijing, Cina taun 2008. Saterusna basa maen kalawan Tontowi Ahmad, manehna kungsi meunang medali emas di Olimpiade Rio de Janeiro di 2016.
Aya seueur mangpaat anu dirasakeun saatos latihan rutin, kalebet:

1. Leuwih percaya diri

Awak katingalina langkung lengkep sareng gajihna ngirangan. Balukarna, nu tadina burih buncit jeung pipi cabe ayeuna katingalina datar. Sakabeh anggota awak kasampak ketang sarta boga bentuk teguh. Sangkan leuwih percaya diri némbongan di hareupeun jalma réa.

2. Jarang gering

Sumuhun, saprak kuring mindeng olahraga, abdi jarang gering. Paling-paling, anjeun ngan ukur kaserang flu sareng jarang, sahenteuna sakali unggal 2 taun. Tangtu, sajaba ti faktor séjén, upamana lingkungan. Kekebalan ogé janten langkung tahan, anggota kulawarga kuring sering kaserang flu tapi dina waktos éta kuring henteu nunjukkeun gejala flu sanaos kuring langsung berinteraksi sareng aranjeunna.

3. Teu 5 L (capé, lemah, lesu, capé, leuleus)

Biasana mah olah raga pas soré, jadi awak kuring pas mimiti peuting asa hayang saré mimiti, jadi isukna kuring bisa hudang mimiti jeung ngarasa geus cukup sare sabab kuring saré nyenyak jadi tanaga.
Sholat tahajud mangrupakeun salah sahiji sholat sunat. Sholat ieu biasana dilakukeun peuting, umumna jam 3 peuting tapi kudu sare heula. Nu ku urang rasakeun saenggeus sholat sunat tahajud teh nyaeta hate ngarasa tenang, jeung pikiran ngarasa kosong, jeung pinuh ku ide-ide anyar. Jadi saenggeus sholat tahajud ku urang sok dipake jang gawe, boh ngagawean pagawean atawa maca buku. Tapi sakapeung mah sok hoream hudangna, komo pas ka cai kudu wudhu, aya rasa hoream jeung keueung oge. Ngan sok inget kana omongan guru pas urang ngaji, lamun sholat tahajud teh sholat nu diijabah doana, lamun dimisalkeun mah siga panah nu keur ngabidik tuluy tepat bidikanna, tah eta doa pas keur sholat tahajud.
Aya hiji resep kadaharan sunda anu paling simpel nyaeta godeblag. Naha disebut godeblag lantaran kadaharan ieu gorengan gede anu ngajeblag. Resepna gampil pisan, cukup nyiapkeun tarigu, cai jeung bawang daun. Godeblag mirip jeung 'pancake' lamun di Amerika mah, atawa mirip 'pajeon' lamun di  Korea. Cara ngadamelna tinggal galokeun tarigu jeung cai nepikeun janten adonan baseuh, tong hilap tambihan bawang daun jeung uyah, caina rada seeur sabab urang bade ngadamel dahareun anu ipis. Upami adonan tos siap kantun digoreng make minyak sakedik dina katel anu rata supados tiasa ngadamel adonan anu tipis jeung badang. Adonan dipanaskeun nepika garing teras dibolak-balik nepika asak.